Document ID: 32005D0191

NÕUKOGU OTSUS 2005/191/ÜVJP
18. oktoober 2004
lepingute sõlmimise kohta Euroopa Liidu ning Islandi Vabariigi, Norra Kuningriigi ja Rumeenia vahel raamistiku kehtestamiseks Islandi Vabariigi, Norra Kuningriigi ja Rumeenia osalemiseks Euroopa Liidu kriisiohjamisoperatsioonides
EUROOPA LIIDU NÕUKOGU,
võttes arvesse Euroopa Liidu lepingut, eriti selle artiklit 24,
võttes arvesse eesistujariigi soovitust
ning arvestades järgmist:
(1)
Kolmandate riikide EL kriisiohjamisoperatsioonides osalemise tingimused tuleks sätestada lepinguga, mis kehtestab raamistiku sellise võimaliku tulevase osalemise kohta, mitte määratleda neid tingimusi iga operatsiooni puhul eraldi.
(2)
Pärast nõukogult loa saamist 23. veebruaril 2004 pidas eesistujariik, keda abistas peasekretär/kõrge esindaja, läbirääkimisi Euroopa Liidu ning Islandi Vabariigi, Norra Kuningriigi ja Rumeenia vahel sõlmitavate lepingute osas, millega kehtestatakse raamistik Islandi Vabariigi, Norra Kuningriigi ja Rumeenia osalemiseks Euroopa Liidu kriisiohjamisoperatsioonides.
(3)
Kõnealused lepingud tuleks heaks kiita,
ON TEINUD JÄRGMISE OTSUSE:
Artikkel 1
Käesolevaga kiidetakse Euroopa Liidu nimel heaks lepingud Euroopa Liidu ning Islandi Vabariigi, Norra Kuningriigi ja Rumeenia vahel, millega kehtestatakse raamistik Islandi Vabariigi, Norra Kuningriigi ja Rumeenia osalemiseks Euroopa Liidu kriisiohjamisoperatsioonides.
Lepingute tekstid on lisatud käesolevale otsusele.
Artikkel 2
Nõukogu eesistujal on õigus määrata isik(ud), kes on volitatud Euroopa Liidu suhtes siduvatele lepingutele alla kirjutama.
Artikkel 3
Käesolev otsus jõustub selle vastuvõtmise päeval.
Artikkel 4
Käesolev otsus avaldatakse Euroopa Liidu Teatajas.
Brüssel, 18. oktoober 2004

Labels: 18
15
5